
Warɛgak Puɔl in cɛ gɔ̱a̱r
JI̱ Ɛ-PƐ-THÄTH
Riet in nhiam
Ɛn warɛgak Puɔl in cɛ gɔ̱a̱r ji̱ Ɛ-pɛ-thäth latdɛ ni “Cär Kuɔth kɛ nhiam kɛ ɣöö bɛ tin diaal tin ca cak nööŋ guäth kɛl, ti diaal tin te nhial kɛnɛ tin te piny, bi Kritho ku la wi̱cdiɛn”. Cio̱o̱k kä (1:10). Kä cua ji̱ Kuɔth thiec bä kɛ ɣöö bikɛ luɔt cärä nɔmɔ päl kɛ kui̱ matdä kɛ̈ɛ̈l kɛ Yecu Kritho.
Kä pek in nhiam kä ji̱ Ɛ-pɛ-thäth ci gɔ̱ɔ̱r buɔk ciaaŋ matdä la̱t kɛ latdɛ kɛ duɔ̱ɔ̱p Kuɔth min la Gua̱n mëë mɛkɛ ni nɛɛkɛ, kɛnɛ pälikä mëë cɛ kɛ palikä kɛ jɛ kɛ luɔ̱nydiɛn ɛlɔr kä dueer kɛ Yecu Kritho min la Gatdɛ. Kɛnɛ mëë ca min ci Kuoth ɛ lar ŋun ɛ Yiëë in Gɔaa in Rɛl Rɔ. Kä pek in rɛwdɛ cu gɔ̱ɔ̱r buɔk nɛy tin bi bok kuɛn thiec kɛ ɣöö bikɛ cieŋ kɛ duɔ̱ɔ̱p mi bi ɣöö kɛ kɛl kɛ Yecu jak kä thuɔ̱k kɛɛl kɛ tëkdiɛn.
Tha̱a̱ŋ rieetni tin latkɛ nyuɔthkɛ ni ta̱a̱ kɛ̈ɛ̈l nɛɛni Kuɔth rɛy matdä kɛ Yecu, ce̱tkɛ ɣöö ɛn duel Kuɔth ce̱tdɛ kɛ puɔ̱ny, ku Yecu la wi̱cdɛ. Kiɛ ce̱tdɛ kɛ duel mi la̱tkɛ, ku Yecu la päm gɔŋtɔtdä. Kiɛ ce̱t duel Kuɔth kɛ ciek, ku Yecu la cɔw. Ɛn warɛgak ɛmɛ cɛ ben nhial kɛ lat rieetni ce̱tkɛ min ca gɔ̱ɔ̱rɛ jiɛc ɛ cär Kuɔth rɛy puthä Kritho. Cu ti diaal jɔɔc rɛy nho̱kä Yecu kɛnɛ tho̱pdɛ kɛ rɔ kɛ pälɛ kɛ dueer kɛnɛ puɔ̱thdɛ kɛ wi̱c wi̱i̱dɛ.
Tin te rɛy buɔk
1. Riet in nhiam 1:1-2
2. Kritho kɛnɛ duel Kuɔth 1:3—3:21
3. Tëk mi pay tuɔɔk rɛy Kritho 4:1—6:20
4. Guk ruac 6:21-24
